Odense Adresse-Contoirs Efterretninger, 1831-08-19
Det er ikke usandsynligt, at Belgien, hvis ikke en mægtig Arm havde understøttet det, vanskeligt vilde kunne have bestaaet i den begyndte Kamp, thi ikke allene er Holland i Besiddelse af en større og bedre udrustet Armee samt af flere Hjelpekilder; men den belgiske Hær har viist ved de allerede forefaldne Affairer, at den befinder sig i en temmelig demoraliseret Tilstand, og Orangisterne have endnu ikke ubetydelige Forbindelser i Stæderne, fornemmelig i Brussel og Ghent. Vel have begge Partier hidtil lige meget rost sig af vundne Fordeele, men Belgierne have vedblevet at trække sig tilbage paa alle Punkter, og ved Hasselt er General Dai nes Korps den 8 Aug., efter Prindsen af Oraniens Forening med General Meier, blevet slaget paa Flugten og adspredt, med et Tab af 300 Fangne, 8 Kanoner, Krudt= og Bagagevogne o. s. v. Flygtningene ankom i den største Forvirring til Lüttich, og havde endnu paa Tilbagetoget til Tongeren havt en Fægtning ved Kortessem. Skrækken saavel i Lüttich, som i Brussel var almindelig. General Goethals bestemtes til at overtage Kommanden over Maasarmeen istedetfor General Daine, som endog selv tilligemed adskillige af sine Officerer mistænkes for Forræderie, og skjøndt en Proklamation, udstædt af Provindsen Lüttichs Gouverneur Hr. Tielemans, forsikrer, at Maasarmeen ikke er slaaet, gjør han dog følgende Tilstaaelse: "Under en Manøvre bemægtigede en ugrundet Skræk, som endog ikke er uden Exempel hos de bedste Tropper, sig en Deel af Armeen, og tvang Generalen til at trække sig tilbage til Lüttich, hvor Tropperne atter ville samle sig. Soldaterne give Officererne og disse Generalerne Skylden, uden at betænke, at det ikke nu er Øieblikket til at gjøre beskyldninger, men at disse kun svække den gjensidige Tillid. Den hollandske Armee har derpaa besat Trongeren og St. Crond, og dens Forposter nærmet sig Lüttich, medens Prindsen af Oranien den 9 Aug. tog sit Hovedqvarteer i Hasselt. Disse Fremskridt bevægede Kong Leopold til at forlægge sit Hovedqvarteer fra Aerschot til Löwen, som syntes at ville blive det meest truede Punkt, og hvor han blev modtaget med den største Begeistring. General Chasse tilkjendegav endnu den 8 Aug. Gouverneuren i Antverpen, at da Kongen af Holland ikke havde erkjendt den af ham sluttede Stilstand, saa vilde Fiendtlighederne begynde om Aftenen den 9de, og af de tre Korps, hvori den fiendtlige Hær var deelt, syntes det første at have været bestemt nærmest mod sidstnævnte Stad, medens det andet rykkede frem til Diest og det tredie mod Lüttich. Over Engelland har Kong Leopold erholdt den mærkelige Efterretning: at de paa Java værende Tropper, af hvilke de Fleste ere Belgiere, have revolteret, løsrevet sig fra Holland, og bemægtiget sig Regjeringen i den belgiske Nations Navn, Pohlsk russiske Anliggender. Uagtet Man hvert Øieblik seer et Hovedslag imøde, er Stemningen i den pohlske Hovedstad dog aldeles rolig, og der siges endog, at Paskewitsch har aabnet Underhandlinger med Generalissimus. J det mindste har Keiseren udstædt en ny Proklamation til Pohlakkerne af 29 Juli, hvori han endnu engang taler Fredens Ord til dem. Eders Fædreland er blevet hjemsøgt af skrækkelige Trængsler; Opstanden er dæmpet i de urolige Provindser; de Korps, som vare afsendte for at understøtte den, tilintetgjorte eller trængte ind paa fremmed Gebeet, og Weichselen, hvilken J have betragtet som Eders fasteste Bolværk, overskredet. Vender derfor atter tilbage til Eders Pligt; lytter ikke til de Ær. gjerriges Tale, som stræbe at forføre Eder, og vække den Overbeviisning hos Eder, at der kun vil blive givet Eder Valget mellem en rædselfuld Død eller legemlige Straffe og Forviisning! Veien til Frelse er endnu ikke lukket for Eder men kun ved hurtig og ubetinget Underkastelse kunne J. naae den.